HU Az Európai Unió Hivatalos Lapja C 310/35

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv (1) alapján

(Hirdetmény folyékony és gáznemű szénhidrogének felkutatására vonatkozó kizárólagos engedély – ún. „Permis de Pontenx” – iránti kérelemről)

(EGT-vonatkozású szöveg)

(2007/C 310/11)

Az Egdon Resources (New Ventures) Ltd (székhelye: Suite 2, 90–96 High Street, Odiham, Hamphshire, RG29 1LP, Egyesült Királyság), az Eagle Energy Limited (székhelye: 21 Beresford Avenue, East Twickenham, TW1 2PY, Egyesült Királyság) és a Nautical Petroleum Plc (székhelye: Parnell House, 25 Wilton Road, London SW1V 1YD, Egyesült Királyság) társaság 2007. június 14-i kérelmében folyékony és gáznemű szénhidrogének felkutatására jogosító kizárólagos engedélyért – ún. „Permis de Pontenx”-ért – folyamodott ötéves időtartamra, Landes megyének körülbelül 387 négyzetkilométernyi területére.

Az engedélykérelem tárgyát képező terület határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő hosszúsági és szélességi körök ívei alkotják, a párizsi délkört véve kezdőmeridiánnak.

A csúcs: a 49,20° É szélességi kör és az Atlanti-óceán partjának metszéspontja.

Csúcsok Földrajzi hosszúság Földrajzi szélesség B 3,90° Ny 42,20° É C 3,90° Ny 49,24° É D 3,82° Ny 49,24° É E 3,74° Ny 49,26° É F 3,74° Ny 49,28° É G 3,77° Ny 49,30° É H 3,70° Ny 49,30° É I 3,70° Ny 49,25° É J 3,71° Ny 49,25° É K 3,71° Ny 49,24° É L 3,74° Ny 49,24° É M 3,74° Ny 49,22° É N 3,70° Ny 49,22° É O 3,70° Ny 42,20° É P 3,60° Ny 42,20° É Q 3,60° Ny 49,10° É

R csúcs: a 49,10° É szélességi kör és az Atlanti-óceán partjának metszéspontja.

Az A és R csúcs között: az Atlanti óceán partja mentén.

A kérelmek benyújtása és az engedély kiadásának feltételei

A kezdeti kérelmet és a versengő kérelmeket beadó kérvényezőknek igazolniuk kell, hogy teljesülnek a bányászati engedélyekre és a földfelszín alatti tárolási engedélyekre vonatkozó, 2006. június 2-i 2006-648. sz. rendelet [décret] (Journal officiel de la République française, 2006. június 3.) 4., 5. és 6. cikkében meghatározott feltételek.

Az érdekelt társaságok versengő kérelmet nyújthatnak be e felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó bányászati engedélyek franciaországi megszerzéséről szóló hirdetményben összefoglalt szabályok szerint, amelyeket a bányászati engedélyekre és a földfelszín alatti tárolási engedélyekre vonatkozó 2006-648. sz. rendelet állapított meg. A versengő kérelmeket az alább megadott címen lehet benyújtani a bányászatért felelős miniszterhez.

A kezdeti kérelemre és a versengő kérelmekre vonatkozó döntéshozatal során figyelembe veszik az említett rendelet [décret] 6. cikkében meghatározott bányászati engedély kiadásának feltételeit, e döntéseket pedig legfeljebb két éves határidő alatt kell meghozni, attól a naptól számítva, amikor a kezdeti kérelem a francia hatóságokhoz beérkezett, azaz legkésőbb 2009. június 18-ig.

A tevékenység gyakorlásának és megszüntetésének feltételei és követelményei.

A kérelmezők figyelmébe ajánljuk a bányászati törvénykönyv 79. és 79.1. sz. cikkét és a bányászati munkákról, a földfelszín alatti tárolási munkákról, valamint a bányák és a földfelszín alatti tárolás felügyeletéről szóló, 2006. június 2-i 2006-649. sz. rendeletet [décret] (Journal Officiel de la République Française, 2006. június 3.).

További felvilágosításért forduljon a környezetvédelemért, valamint a fenntartható fejlődésért és területszabályozásért felelős minisztériumhoz: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [tel.: (33) 144 97 23 02, fax: (33) 144 97 05 70].

A fent említett törvényi és rendeleti rendelkezésekhez a Légifrance honlapon, a http://www.legifrance.gouv.fr internetcímen lehet hozzáférni.

(1) HL L 164., 1994.6.30., 3. o.